Συζήτηση:Ιωάννης Συμβουλίδης

message: Υπαρκτό πρόσωπο, πρώην ΑΡΧΗΓΟΣ Ελληνικής Αστυνομίας.￼ 77.69.100.173 17:01, 7 Ιουνίου 2023 (UTC)
replies: text: Από μόνα τους δεν αρκούν αυτά για να είναι ένα πρόσωπο εγκυκλοπαιδικό. Δεν λέω ότι δεν είναι (ούτε ότι είναι) και παρακαλώ μην ξαναβγάλετε τη σήμανση. ǁǁ ǁ Chalk19 (συζήτηση) 17:19, 7 Ιουνίου 2023 (UTC)
replies: text: :Το λήμμα μπορεί εύκολα να αποκτήσει την εγκυκλοπαιδικότητα που, πράγματι, του λείπει αυτή τη στιγμή. Προτείνεται στον συντάκτη του να τοποθετήσει αξιόπιστες παραπομπές. Για παράδειγμα, το διάστημα της θητείας του κ. Συμβουλίδη στην αρχηγία της Ελληνικής Αστυνομίας τεκμηριώνεται από το site της Ελληνικής Αστυνομίας, στο «Ηγεσία» και «Διατελέσαντες Αρχηγοί». Κάποια επίσης από τα βιογραφικά στοιχεία που παρατίθενται, είναι δημοσιευμένα και στο περιοδικό «Αστυνομική Επιθεώρηση» (τεύχος Απριλίου 1991, σελ. 238). Προτείνω λοιπόν τη μη διαγραφή της σελίδας. Μπορεί εύκολα να αποκτήσει όσα της λείπουν, καταλήγοντας σε ένα λήμμα πιο αξιόπιστο από άλλα της Βικιπαίδειας για πρώην αρχηγούς της ΕΛ.ΑΣ. που έχουν δημοσιευτεί, έχοντας ωστόσο οφθαλμοφανή λάθη. Για παράδειγμα, το λήμμα για τον Ιωάννη Αντωνόπουλο, το οποίο έρχεται σε αντίφαση με τα ίδια τα γραφόμενά του ως προς τον τόπο γέννησης, ενώ τον θέλει να διατέλεσε και βουλευτής, πράγμα που ποτέ δεν συνέβη. 188.4.240.143 23:41, 7 Ιουνίου 2023 (UTC)
replies: text: ::Η εγκυκλοπαιδικότητα βασίζεται στην σε βάθος κάλυψη του θέματος από τρίτες, ανεξάρτητες κι αξιόπιστες δευτερογενείς πηγές. Οι "αστυνομικές" πηγές εκ των πραγμάτων δεν είναι ανεξάρτητες, ούτε ακριβώς τρίτες σε σχέση με τον βιογραφούμενο, αφού αυτός ήταν αρχηγός της αστυνομίας. ǁǁ ǁ Chalk19 (συζήτηση) 07:59, 9 Ιουνίου 2023 (UTC)

text: ::ΥΓ. Πάντως, δεν πιστεύω ότι είναι για ταχεία διαγραφή, διότι εκ της θέσεώς του, αν και δεν συνάγεται άμεσα εγκυκλοπαιδικότητα, ενδέχεται να υπάρχουν τουλάχιστον ενδείξεις αυτής, που θα πρέπει να διερευνηθούν. Οπότε, ας γίνει πρόταση διαγραφής. Αντικαθιστώ, λοιπόν, τη σήμανση για γρήγορη διαγραφή -που είχε βάλει ο χρήστης - με εκείνη της εγκυκλοπαιδικότητας, στη βάση της πρόβλεψης "Αν διαφωνείτε με την ταχεία διαγραφή της, εξηγήστε τους λόγους στη σελίδα συζήτησής της" και "μπορείτε να αφαιρέσετε αυτή τη σημείωση [= τη σήμανση ταχείας διαγραφής], αλλά όχι αν έχετε δημιουργήσει εσείς τη σελίδα". ǁǁ ǁ Chalk19 (συζήτηση) 08:10, 9 Ιουνίου 2023 (UTC)
replies: text: :::ναι, συμφωνώ. Ήταν άλλωστε δικό μου λάθος εξ αρχής διότι δεν είχα προσέξει ότι διετέλεσε αρχηγός της ΕΛ.ΑΣ. Όταν μου επισημάνθηκε δεν ήμουν σίγουρος αν παρ' όλα αυτά πληροί τα κριτήρια εγκυκλοπαιδικότητας κατά Βικιπαίδεια:Εγκυκλοπαιδικότητα (στρατιωτικοί) ή εάν έπρεπε να αποσύρω τη σήμανση, οπότε το άφησα ώστε να τοποθετηθούν και άλλοι χρήστες. Anyparktos (συζήτηση) 11:21, 9 Ιουνίου 2023 (UTC)
replies: text: ::::Ναι, πράγματι αυτός είναι ο ορισμός της εγκυκλοπαιδικότητας, όπως το θέτει ο Chalk19 –κι έτσι ακριβώς πρέπει να κρίνονται οι πηγές. Συμφωνώ. Το έθεσα όπως το έθεσα, όμως, γιατί ακόμα και οι αστυνομικές πηγές που προανέφερα ως παραδείγματα, δεν γίνεται να δημοσιεύουν παραπλανητικές ή ψευδείς ειδήσεις για εσωτερικά θέματα της ΕΛ.ΑΣ. (και μάλιστα ηγεσίας). Μπορεί να ελέγχεται η αξιοπιστία τους για σωρεία άλλων ζητημάτων, σε τέτοιας φύσης δημοσιεύματα, όμως, θεωρώ ότι είναι ορθό να λαμβάνονται τοις μετρητοίς. Άλλωστε και η Βικιπαίδεια το έχει δεχτεί αυτό σε περιπτώσεις άλλων αρχηγών της ΕΛ.ΑΣ., δίχως να τεθεί ζήτημα εγκυκλοπαιδικότητας ή διαγραφής του λήμματος. Δείτε, για παράδειγμα, το λήμμα για τον Γεώργιο Ρωμοσιό, το οποίο έχει γίνει δεκτό παρότι έχει ως μία και μοναδική του πηγή το astynomia.gr. Τέλος πάντων, βλέπω ότι πλέον ο συγγραφέας του λήμματος για τον Ιωάννη Συμβουλίδη φρόντισε να τεκμηριώσει/εμπλουτίσει το κείμενό του και με επιπλέον παραπομπές, σε δημοσιεύματα εφημερίδων. Οπότε θα πρότεινα να αφαιρεθεί εντελώς η πρόταση διαγραφής. 62.1.66.6 18:20, 10 Ιουνίου 2023 (UTC)
replies: text: :::::Άλλο η ακρίβεια, κι άλλο η σε βάθος κάλυψη από τρίτες, ανεξάρτητες κι αξιόπιστες δευτερογενείς πηγές, που είναι "βάση" της εγκυκλοπαιδικότητας. Δεν αμφισβητήθηκε η ακρίβεια του βιογραφικού, αλλά η εγκυκλοπαιδικότητα του προσώπου. Πάντως, η πρόταση ταχείας διαγραφής έχει ήδη "φύγει" ή, μάλλον, αντικαταστάθηκε με σήμανση εγκυκλοπαιδικότητας. ǁǁ ǁ Chalk19 (συζήτηση) 20:43, 13 Ιουνίου 2023 (UTC)
thread_title:  Μη διαγραφή σελίδας